LIETUVOS RESPUBLIKOS KULTŪROS MINISTRAS

ĮSAKYMAS

DĖL LIETUVOS RESPUBLIKOS KULTŪROS MINISTRO 2005 M. BALANDŽIO 1 D. ĮSAKYMO NR. ĮV-116 „DĖL KULTŪROS PAVELDO DEPARTAMENTO PRIE KULTŪROS MINISTERIJOS NUOSTATŲ PATVIRTINIMO“ PAKEITIMO

2024 m. rugpjūčio 5 d. Nr. ĮV-636

Vilnius

1. Pakeičiu Kultūros paveldo departamento prie Kultūros ministerijos nuostatus, patvirtintus Lietuvos Respublikos kultūros ministro 2005 m. balandžio 1 d. įsakymu Nr. ĮV-116 „Dėl Kultūros paveldo departamento prie Kultūros ministerijos nuostatų patvirtinimo“:

1.1. Pakeičiu 14 punktą ir jį išdėstau taip:

„14. Departamento administracijos struktūrą, informavus Kultūros ministeriją, tvirtinamą Departamento direktoriaus įsakymu, sudaro centriniai ir teritoriniai skyriai.“

1.2. Pakeičiu 17.7 papunktį ir jį išdėstau taip:

„17.7. konsultuodamasis su darbuotojų atstovavimą įgyvendinančiais asmenimis, tvirtina valstybės tarnautojų ir darbuotojų, dirbančių pagal darbo sutartis, pareigybių skaičių ir pareigybių sąrašą; tvirtina valstybės tarnautojų ir darbuotojų, dirbančių pagal darbo sutartis, pareigybių aprašymus;“.

2. Įgalioju Kultūros paveldo departamento prie Kultūros ministerijos direktorių Vidmantą Bezarą pateikti Juridinių asmenų registro tvarkytojui šiuo įsakymu pakeistus nuostatus ir atlikti kitus veiksmus (įskaitant, bet neapsiribojant prašymų, raštų ir kitų dokumentų pasirašymu bei tvirtinimu), susijusius su Kultūros paveldo departamento prie Kultūros ministerijos nuostatų įregistravimu Juridinių asmenų registre.

Laikinai einantis kultūros ministro pareigas	Simonas Kairys